স্থানীয় বীজেৰে বুবুলৰ খেতিপথাৰ নদন-বদন স্থানীয় বীজেৰে বুবুলৰ খেতিপথাৰ নদন-বদনৰ বিষয়ে লিখা হৈছে । - Contents - চৰকাৰী চাকৰি অথবা আন কৰ্মসংস্থান বিচাৰি সময় নষ্ট কৰা নাই নলবাৰীৰ একাংশ যুৱকে। নিজ কৰ্মশক্তিক সাৰথি কৰি তেওঁলোক এতিয়া নামি পৰিছে খেতিপথাৰত। নলবাৰী জিলাৰ উপৰবৰভাগ মৌজাৰ বৰকুৰীয়া আৰু বৰশিমলুৱা গাঁৱৰ মৰা বৰলীয়া নদীৰ পাৰত উদ্যমী যুৱক বুবুল কলিতাৰ নেতৃত্বত এই যুৱকসকলে প্ৰায় ১৫ বিঘা মাটিত- - লাই, - লফা, - পালেং, - মূলা শাক, - বেঙেনা, - লেচেৰা, - গাজৰ, - পানীলাও, - ৰঙালাও, - ভেন্দী, - তিঁয়হ আদিৰ খেতি কৰিছে। কোনো ধৰণৰ ৰাসায়নিক সাৰ প্ৰয়োগ নকৰি সম্পূৰ্ণ জৈৱিক পদ্ধতি অৱলম্বনেৰে এই খেতি কৰি তেওঁলোকে সমাজ জীৱনলৈ আশাৰ ৰেঙণি কঢ়িয়াই আনিছে। কোনো ধৰণৰ চৰকাৰী সা-সুবিধা অবিহনেই এই যুৱকসকলে নিজৰ আশাসুধীয়া প্ৰচেষ্টাৰে অঞ্চলটোত এক নতুন কৃষি বিপ্লৱৰ সূচনা কৰিবলৈ সক্ষম হৈছে। এনেদৰেই যুৱকসকলক কৃষিক্ষেত্ৰলৈ আকৰ্ষণ কৰি আত্মনিয়োজনৰ ক্ষেত্ৰত এক পথ প্ৰদৰ্শক হোৱাৰ দিশে আগবাঢ়িছে বুবুল কলিতা। বুবুল কলিতাৰ লগত একেলগে খেতিপথাৰত নিয়োজিত হৈছে প্ৰবোধ তালুকদাৰ, বিনোদ তালুকদাৰ, মন্টু তালুকদাৰ, গকুল তালুকদাৰ, মাধৱ তালুকদাৰ, বসন্ত নমঃশুদ্ৰ, নয়ন তালুকদাৰ, নিপুল তালুকদাৰ আৰু শুক্লেশ্বৰ তালুকদাৰ। এই উদ্যমী যুৱকসকলে তেওঁলোকৰ উৎপাদিত ফচল স্থানীয় দামোদৰ ধাম সত্ৰ বজাৰ, বিজুলী ঘাট (কৰিয়া), বুল্লুট বজাৰ, বাহাৰঘাট, কমাৰকুছি, ৰাইমাধা গধূলি বজাৰ আদিত বিক্ৰী কৰে। এনে ইতিবাচক পদক্ষেপ সত্ত্বেও অৱশ্যে পাচলিৰ উচিত মূল্যৰপৰা বঞ্চিত হোৱাৰ অভিযোগ কৰিছে যুৱ কৃষকসকলে।